БОСНА И ХЕРЦЕГОВИНА 
ФЕДЕРАЦИЈА БОСНЕ И ХЕРЦЕГОВИНЕ
ТУЗЛАНСКИ КАНТОН 
ОПШТИНСКИ СУД У ЛУКАВЦУ                                                                                                      
Број: 126 0 Ип 177396 15 Ип 
Лукавац, 3.3.2023.године 

	Општински суд у Лукавцу, судија Бојан Ђедовац, у извршном поступку тражиоца извршења Б. д.о.о., кога заступа пуномоћник Нихад Мујчиновић, адвокат из Тузле, улица Инжењерске бригаде број 24/1 против извршеника „А. Х“ д.о.о. Лукавац......, град Лукавац, кога заступа пуномоћник Амир Омерчехајић. адвокат из Тузле, улица Петра Кочића број 1, ради наплате новчаног потраживања, вриједност спора 282.330,11 КМ, ван рочишта, дана 3.3.2023. године, донио је сљедећи

З А К Љ УЧ А К
о продаји некретнина

	Одређује се прво рочиште за продају некретнина извршеника за дан 17.4.2023.године у Општинском суду у Лукавцу, канцеларија број 12 у 13,00 часова, а продаја ће се извршити путем усменог јавног надметања.
	
	Предмет продаје су некретнине извршеника означене као:

	као к.ч.бр. 2792/5 ТОПОЛА; површине 158 м2 у нарави кућа и зграда површине 150 м2 и двориште 8 м2, којe су уписане у з.к.ул.бр. 687 К.О. Лукавац процијењене вриједности 508.365,00 КМ. 

	На првој продаји наведене некретнине не могу се продати испод 1/2 износа њихове процијењене вриједности.

	Ако се некретнине не буду могле продати на првом рочишту, суд ће у року од 30 дана заказати друго рочиште на којем се некретнине не могу продати за мање од 1/3 вриједности утврђене закључком о продаји, с тим што ће суд у случају да некретнина не буде продата ни на другом рочишту у року од 15 а највише 30 дана заказати треће рочиште на којем некретнине могу бити продате без ограничења најниже цијене у односу на утврђену вриједност. 

	Купац је дужан платити порез на промет непокретности и таксе у вези са продајом. 

	Купац је дужан положити цијену у року од 30 дана од дана објављивања закључка о продаји непокретности најповољнијем купцу на огласној табли суда. Ако понудилац са највећом понудом не депонује продајну цијену у предвиђеном року, суд ће закључком, продају том понудиоцу огласити неваљаном и новим закључком одредити да је некретнина продата другом по реду понудиоцу, који је у обавези да у року од 15 дана депонује код суда продајну цијену, а уколико ни други понудилац не положи цијену у предвиђеном року суд ова правила примјењује и на трећег понудиоца.


	У јавном надметању могу учествовати само лица која су положила осигурање. Осигурање износи 1/10 одређене вриједности некретнина, с тим што не може износити више од 10.000,00 КМ. Особе које учествују у јавном надметању дужне су прије почетка рочишта суду предати по један примјерак уплатнице из које је видљиво да је осигурање положено.

	Осигурање се полаже на депозитни рачун Општинског суда у Лукавцу број 1321002012496062 отворен код НЛБ банке д.д. Сарајево, са назнаком броја предмета. Понуђачима чија понуда није прихваћена осим за три најбоља понудиоца вратит ће се осигурање одмах након закљученог јавног надметања. Од полагања осигурања у овој извршној ствари ослобођени су тражилац извршења на чији је приједлог одређено извршење и носиоци права уписаних у земљишној књизи, која престају продајом некретнине ако њихова потраживања достижу износ осигурања и ако би се тај износ могао намирити из куповне цијене. 

	Овај закључак објавит ће се на огласној плочи суда, а странка може о свом трошку објавити закључак о продаји у средствима јавног информисања, односно да о закључку обавијести лица која се баве посредовањем у продаји некретнина. 


						                           	 Судија
							                   Бојан Ђедовац    
                               
Правна поука:
Против овог закључка није дозвољена посебна жалба.

